โรครุม-หมดท่า รศ.ดร.โฉ่ ย่องมอบตัวตี2
โดนสอบเครียดเกือบ7ชม. ยอมรับกุโควตาลอตเตอรี่ ไม่ปริปากเอาเงินไปไหน,รศ.ดร.ฉาว คดีตุ๋นแชร์ลอตเตอรี่ย่องเข้ามอบตัวกองปราบฯกลางดึก หมดสภาพร่างกาย อิดโรย หนวดเคราขาว ถือถุงยาขอเข้าพบพนักงานสอบสวน ถูกนำตัวสอบเครียดนานเกือบ 7 ชั่วโมง ยอมรับกุเรื่องโควตาลอตเตอรี่ขึ้นมาหลอกลวงให้เหยื่อมาร่วมลงทุน แต่ไม่ยอมพูดเอาเงินไปใช้อะไร เผยถูกตำรวจกดดันหนักเผ่นหนีไปกบดานอยู่สระแก้ว แต่โรครุมเร้าเลยมอบตัว,กรณี รศ.ดร.สวัสดิ์ แสงบางปลา อายุ 79 ปี อดีตประธานกรรมการดำเนินการสหกรณ์ออมทรัพย์ จุฬาลงกรณ์มหาวิทยาลัย จำกัด (สอ.จฬ.) ผู้ต้องหาคดีฉ้อโกงประชาชน หลอกลวงเพื่อนอาจารย์ใน มหาวิทยาลัยเดียวกัน ให้นำเงินมาร่วมลงทุนในสหกรณ์ลอตเตอรี่ ที่ตนเองจัดตั้งขึ้นมาอ้างมีเงินปันผลให้ผู้ร่วมลงทุนร้อยละ 1 ต่อเดือน ภายหลังมีผู้มาร่วมลงทุนจำนวนมาก กลับไม่มีการจ่ายเงินปันผลให้สมาชิก ก่อนจะหลบหนีไป,ความคืบหน้าที่กองบังคับการปราบปราม (บก.ป) เมื่อเวลา 02.00 น. วันที่ 8 พ.ค. มีรายงานว่า รศ.ดร.สวัสดิ์ แสงบางปลา อดีตประธานกรรมการดำเนินการสหกรณ์ออมทรัพย์ จุฬาลงกรณ์มหาวิทยาลัย จำกัด (สอ.จฬ.) ผู้ต้องหาคดีฉ้อโกงประชาชน ได้เดินทาง มาโดยลำพังด้วยรถแท็กซี่เข้ามาจอดที่ด้านหน้าอาคารกองบังคับการปราบปราม ก่อนลงจากรถ โดย รศ.ดร.สวัสดิ์ สวมเสื้อสูทสีเทาดำทับเสื้อโปโลสีดำ กางเกงขายาวสีดำ สวมหมวก รองเท้าหนังสีดำสภาพอิดโรยหนวดเคราขาว ลากกระเป๋าเดินทางและกระเป๋ายาส่วนตัวเข้าภายในอาคารติดต่อกับเจ้าหน้าที่สิบเวรประชาสัมพันธ์ที่ประจำอยู่ด้านหน้า พร้อมบอกว่าตัวเอง คือ รศ.ดร.สวัสดิ์ แสงบางปลา ผู้ต้องหาฉ้อโกงประชาชน ต้องการเข้ามอบตัวกับพนักงานสอบสวน บก.ป.,ร.ต.อ.ธงชัย โตเจริญ รอง สว. (สอบสวน) บก.ป.ได้รับตัวไว้และรายงานให้ผู้บังคับบัญชาตาม ลำดับชั้นทราบ ก่อนดำเนินการตามขั้นตอนการดำเนินคดี ถ่ายรูป พิมพ์ลายนิ้วมือ ทำประวัติ พร้อมแจ้งข้อกล่าวหาก่อนจะนำตัวเข้าควบคุมภายในห้องขัง กองปราบปราม เมื่อเวลา 06.00 น. ต่อมาเวลา 09.00 น. พล.ต.ต.สุทิน ทรัพย์พ่วง ผบก.ป. พ.ต.อ. ชาคริต สวัสดี รอง ผบก.ป.ได้รับคำสั่งจาก พล.ต.ท.ฐิติราช หนองหารพิทักษ์ ผบช.ก. ให้เบิกตัว รศ.ดร. สวัสดิ์ ออกจากห้องขังเข้าห้อง พ.ต.อ.ชาคริต มี พ.ต.อ.สันติ ชัยนิรามัย รอง ผบก.ป. และ พ.ต.อ.จิรภพ ภูริเดช ผกก.1 บก.ป. เข้าร่วมสอบปากคำนานเกือบ 7 ชั่วโมง,ด้าน พล.ต.ต.สุทินเผยว่า ได้รับรายงานจากพนักงานสอบสวนในคดีนี้แล้วว่า รศ.ดร.สวัสดิ์มอบตัวกับพนักงานสอบสวน บก.ป. เมื่อช่วงเวลา 02.00 น. ที่ผ่านมา หลังจากนี้เป็นหน้าที่ของพนักงานสอบสวนที่จะสอบปากคำแจ้งข้อกล่าวหา และดำเนินการสอบสวนตามขั้นตอน จะสอบปากคำอย่างละเอียดในทุกประเด็น ต่อมาเวลา 15.45 น. พนักงานสอบสวนได้พา รศ.ดร.สวัสดิ์ กลับเข้าไปควบคุมไว้ภายในห้องขังกองปราบปรามตามเดิม,รายงานข่าวแจ้งว่า การมอบตัวของ รศ.ดร. สวัสดิ์ เนื่องจากที่ผ่านมาถูกตำรวจกองปราบปรามกดดันอย่างหนักทั้งบ้านญาติและผู้ใกล้ชิด ครั้งสุดท้ายได้หนีไปกบดานอยู่ที่ จ.สระแก้ว แต่มีปัญหาสุขภาพร่างกายที่ป่วยอยู่หลายโรค จึงตัดสินใจมอบตัว เบื้องต้น รศ.ดร.สวัสดิ์ให้การรับสารภาพว่า เรื่องโควตาสหกรณ์ลอตเตอรี่ที่กล่าวอ้างระดมทุนขึ้นมานั้นไม่มีอยู่จริง เป็นการสร้างเรื่องขึ้นมา เพื่อให้ผู้เสียหายหลงเชื่อนำเงินมาลงทุน ส่วนประเด็นการทำธุรกรรมและเส้นทางการเงิน รวมถึงยอดเงินทั้งหมดที่ระดมมานั้นถูกนำไปใช้อะไรบ้าง อยู่ระหว่างการสอบสวน,สำหรับคดีนี้มีผู้เสียหายเข้าแจ้งความดำเนินคดีไว้ทั้งสิ้น 78 ราย รวมมูลค่าความเสียหายที่เกิดขึ้นแล้วกว่า 541 ล้านบาท อย่างไรก็ตาม ที่ผ่านมาได้จับกุมผู้ต้องหาที่ร่วมกันก่อเหตุไปก่อนหน้านี้แล้ว 3 ราย คือ น.ส.เมธวัชร์ หรือพชกร คนมั่น อายุ 32 ปี สาวหล่อ ที่ได้รับโอนเงิน 62 ล้านบาท จาก รศ.ดร.สวัสดิ์ ในความผิดฐานฟอกเงิน น.ส.ภวิษย์พร ใบเกตุ อายุ 28 ปี หญิงสาวคนสนิทของ รศ.ดร.สวัสดิ์ ที่ได้รับโอนเงินไปกว่า 42 ล้านบาท ในช่วงระยะเวลา 2 ปี โดยโอนเงินเข้าบัญชี น.ส.จิรัชญา คุณยศยิ่ง อายุ 32 ปี สาวหล่อเพื่อนของ น.ส.ภวิษย์พร ในความผิดร่วมกันฟอกเงิน ส่วนรายละเอียดเกี่ยวกับคดีที่เกิดขึ้นทั้งหมด พล.ต.ท.ฐิติราช หนองหารพิทักษ์ ผบช.ก. จะมาสอบปากคำ รศ.ดร.สวัสดิ์ แสงบางปลา อีกครั้งในวันที่ 9 พ.ค.นี้ เวลา 10.00 น.
รศ.ดร.ฉาว คดีตุ๋นแชร์ลอตเตอรี่ย่องเข้ามอบตัวกองปราบฯกลางดึก หมดสภาพร่างกาย อิดโรย หนวดเคราขาว ถือถุงยาขอเข้าพบพนักงานสอบสวน ถูกนำตัวสอบเครียดนานเกือบ 7 ชั่วโมง
แชร์ลอตเตอรี่,สวัสดิ์ แสงบางปลา,ฉ้อโกงประชาชน,สหกรณ์ลอตเตอรี่,ข่าวหน้า1